MusicBrainz

MusicBrainz on vaba sisuga veebipõhine muusikaentsüklopeedia. Algselt sarnaselt freedb-ga pelgalt CD-de metaandmete kogumiseks loodud projektist on välja kasvanud vaba juurdepääsuga struktureeritud muusikaandmekogu.Ashley Highfield: "Keynote speech given at IEA Future Of Broadcasting Conference" BBC, 27. juuni 2007. Vaadatud: 2012-05-16.

MusicBrainz kogub infot artistide, helisalvestiste ja nendevaheliste seoste kohta. Kui minimaalselt on salvestise sissekandeks vajalik info artisti, albumi ja albumi lugude pealkirjade kohta, siis andmeid saab talletada ka fonogrammi väljaande aja ja päritolumaa kohta, CD puhul salvestada CD ID-sid, üksikloo tasandil talletada audio-"sõrmejälgi" jne. Neid sissekandeid ja seoseid haldavad vabatahtlikud toimetajad, kes järgivad ühiselt kirjutatud stiilijuhiseidMusicBrainz Style Guidelines. Vaadatud: 2012-05-16.

16. juuli 2013 seisuga sisaldas MusicBrainzi andmebaas infot ühtekokku 769 516 esineja, 72 096 plaadifirma, 1,17 miljoni fonogrammi, 12,5 miljoni helisalvestise ja 403 526 teose kohtaDatabase Statistics – Overview – MusicBrainz. Vaadatud: 2013-07-16, sh Eestist 6509 esinejat, 2843 fonogrammi (neist 2238 valdavalt eesti keelesDatabase Statistics – Languages and Scripts – MusicBrainz. Vaadatud 2013-07-16) ja 344 plaadifirmatDatabase Statistics – Countries – MusicBrainz. Vaadatud 2013-07-16, eestikeelseid teoseid oli 1252.

MusicBrainzi andmebaasi kasutavad näiteks BBC muusika veebilehtBBC Music. Vaadatud: 2012-05-17, Universal Musicu Artist GatewayJames Cowdery: "Introducing the Umusic Artist Gateway". Umusic blogi, 3. mai 2012. Vaadatud: 2012-05-17 ja Last.fmAdrian Woodhead: "The Brainz are Back in Town". Last.fm blogi, 24 November 2011. Vaadatud: 2012-05-17.

Tavatarbijail on võimalus mitmesuguse tarkvara abil korrektselt sildistada digitaalseid helifaile MP3-, FLAC-, AAC- või Ogg Vorbise vormingus.

Audioidentifitseerimine
MusicBrainz kasutab helifailide identifitseerimiseks, s.o identsete salvestiste tuvastamiseks audio-"sõrmejälgi" ehk audio identifitseerimist. 2011. aastal võeti kasutusele avatud lähtekoodiga AcoustIDAcoustID. Vaadatud: 2012-05-17, et aja jooksul loobuda osaliselt suletud lähtekoodiga MusicDNS-i teenusest.

Tarkvara
MusicBrainzi andmebaasi kasutavad järgmised tarkvarad:
 Amarok
 Banshee
 Clementine
 CDex
 iEatBrainz
 Jaikoz
 Max
 Mp3tag
 MusicBrainz Picard
 MusicBrainz Tagger
 Sound Juicer

Lisaks on kõigil freedb-d toetavatel klientidel võimalik freedb protokolli vahendusel ligi pääseda MusicBrainzi andmetele, kasutades selleks FreeDB Gateway teenust.

Viited

Välislingid
Koduleht

Kategooria:Veebisaidid
Kategooria:Muusika
Kategooria:Võrguentsüklopeediad
Kategooria:Digitaalne signaalitöötlus